Pinot Gris regnes av mange som outsideren blant druetypene i Alsace. Som ung kan den presentere seg med intense aromaer og en smak som av bananer, pærer, nektariner og nøtter med bitre toner. Med alderen kan den utvikle en kraft og storhet som man aldri kunne tenke seg i utgangspunktet; fyldig og bløt og med en struktur som gjør at den passer bra til en rekke kjøttretter.